b'\n_START_ARTICLE_\nEuroopan avaruusneuvosto\n_START_PARAGRAPH_\nEuroopan avaruusneuvosto (engl.  European Space Council) on Euroopan yhteis\xc3\xb6n korkein avaruustoimintaa ohjaava elin, jossa Euroopan avaruusj\xc3\xa4rjest\xc3\xb6n (ESA) rooli on merkitt\xc3\xa4v\xc3\xa4._NEWLINE_Ensimm\xc3\xa4inen avaruusneuvoston kokous pidettiin vuonna 2003. Sen j\xc3\xa4lkeen kokouksia on ollut likimain vuosittain. _NEWLINE_Vuodesta 2011 alkaen EU:n yritysp\xc3\xa4\xc3\xa4osasto (DG ENT) on kokoontunut Kilpailukyky-neuvoston ohessa my\xc3\xb6s Avaruus-neuvostona. T\xc3\xa4m\xc3\xa4 on EU:n ja sen j\xc3\xa4senmaiden oma avaruusneuvosto. My\xc3\xb6s sen valmistelu tehd\xc3\xa4\xc3\xa4n EU-maiden Avaruusty\xc3\xb6ryhm\xc3\xa4ss\xc3\xa4. Vuonna 2010 EU on ehdottanut muille suurvalloille, mm. Yhdysvalloille, Avaruuden toimintas\xc3\xa4\xc3\xa4nt\xc3\xb6j\xc3\xa4 (Code of Conduct), jonka jopa Yhdysvaltain ilmavoimat on hyv\xc3\xa4ksym\xc3\xa4ss\xc3\xa4. Aiemmin Yhdysvallat ei ole hyv\xc3\xa4ksynyt vastaavaa aloitetta YK:n taholta.'